{'rm': 'Ina cumissiun da l’Assamblea federala plenara giuditgescha l’elecziun, cun excepziun da l’elecziun dal secretari general da l’Assamblea federala. Per quest intent po la cumissiun laschar vegnir a pled la persuna che duai vegnir confermada ed ina represchentanza da l’organ electoral. La cumissiun propona a l’Assamblea federala plenara da confermar u da betg confermar l’elecziun.', 'en': 'A committee of the United Federal Assembly shall appraise the elections, with the exception of the election of the General Secretary of the Federal Assembly. The committee may for this purpose hear the person whose election is to be verified, together with a delegation from nominating authority. The committee shall request the United Federal Assembly to confirm the election or not.'}